# Herta Freitag

Herta Freitag (Viena, 6 de desembre de 1908 - Roanoke, 25 de gener de 2000) va ser una matemàtica jueva austríaca, emigrada als Estats Units.
Herta Taussig (cognom de casada: Freitag) va néixer a Viena, filla d'un editor de premsa i germana del director d'orquestra Walter Taussig. Des de ben jove va voler ser professora de matemàtiques i el 1934 va aconseguir la graduació a la universitat de Viena. Després de ser professora de matemàtiques de secundària uns anys, el 1938, en annexionar-se Àustria a l'Alemanya nazi, la família va emigrar a Anglaterra ja que el seu pare, a més de jueu era un ferm opositor a les polítiques nazis. Els sis anys següents va tenir tota mena de feines, fins i tot de minyona, fins que el 1944 va poder emigrar als Estats Units. Allà va aconseguir una posició docent a la Greer School (un centenar de quilòmetres al nord de Nova York) mentre aprofitava els estius per estudiar a la Universitat de Colúmbia, en la qual va obtenir el màster el 1948. El 1953, va obtenir el doctorat en aquesta mateixa universitat amb una tesi sobre l'ús de la història en l'ensenyament de les matemàtiques a secundària. A partir de 1948 va ser professora del Hollins College (actualment universitat Hollins) fins que el 1971 es va retirar per cuidar el seu marit malalt, Arthur Freitag, amb qui s'havia cassat el 1950. Tot i així, la seva activitat es va intensificar a partir d'aquesta data essent un dels membres més actius de l'Associació Fibonacci.

## Referències

* ↑ Sakshaug i Olson, 1998, p. 58.
* ↑ Murray, 2000, p. 107.
* ↑ Ribble, 2000, p. 394.
* ↑ Sakshaug i Olson, 1998, p. 59.
* ↑ Stakhov, 2009, p. 132.
* ↑ Murray, 2000, p. 172.
* ↑ Murray, 2000, p. 214.
* ↑ Phillips, 2001, p. 3.

## Bibliografia

* Bacon, Michael R.; Cook, Charles K.; Hendel, Russell Jay «Extending Freitag's Fibonacci-Like Magic Square to Other Dimensions» (en anglès). The Fibonacci Quarterly, Vol. 50, Num. 2, 2012, pàg. 119-128. ISSN: 0015-0517.
* Johnson, Mary Ann. One Way Ticket: The True Story of Herta Taussig Freitag (en anglès). Mary Ann Johnson, 1988. ISBN 9780962146503.
* Murray, Margaret A.M.. Women Becoming Mathematicians (en anglès). The MIT Press, 2000. ISBN 0-262-13369-5.
* Phillips, George M. «Report on the Ninth International Conference» (en anglès). The Fibonacci Quarterly, Vol. 39, Num. 1, 2001, pàg. 3. ISSN: 0015-0517.
* Ribble, Margie «In Memoriam -- Herta Taussig Freitag» (en anglès). The Fibonacci Quarterly, Vol. 38, Num. 5, 2000, pàg. 394. ISSN: 0015-0517.
* Sakshaug, Lynae E.; Olson, Melfried. «Herta Taussig Freitag (1908-)». A: Charlene Morrow, Teri Perl (eds.). Notable Women in Mathematics: A Biographical Dictionary (en anglès). Greenwood Press, 1998, p. 56-61. ISBN 0-313-29131-4.
* Stakhov, Alexey. The Mathematics of Harmony (en anglès). World Scientific, 2009. ISBN 978-981-277-582-5.

## Enllaços externs

* O'Connor, John J.; Robertson, Edmund F. «Herta Freitag» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Riddle, Larry. «Herta Taussig Freitag». Agnes Scott College, 2022. [Consulta: 13 gener 2022]. (anglès)
* Macho Stadler, Marta. «Herta Taussing Freitag, matemática». Euskal Herriko Unibertsitatea, 2014. [Consulta: 13 gener 2022]. (castellà)